Fa go kgonega, dira gore morwao a bereke le wena mo ditirong tsa gago tsa letsatsi le letsatsi. Ka sekai, fa e le gore o dira ditiro tsa mo lapeng, dira gore a go thuse. Naya morwao lofeelo lo lonnye kgotsa garawenyana. Ga go pelaelo gore morwao o tla itumelela go bereka le motho yo a mo tsayang e le mogaka, e bong rraagwe! Go ka nna ga lo tsaya nako e telele gore lo fetse tiro e lo e dirang; mme seo se tla nonotsha kamano ya lona e bile o tla bo o mo ruta mekgwa e e molemo ya go bereka. Bogologolo Baebele e ne ya kgothaletsa borre gore ba akaretse bana ba bone mo ditirong tsa bone tsa letsatsi le letsatsi le gore ba dirise dinako tseo go tlotla le bone le go ba ruta. (Duteronome 6:6-9) Kgakololo eo e sa ntse e le molemo le gompieno.